Eeterlike õlide maailm on äärmiselt lai nii päritolult – neid saab valmistada pea kõigist lõhnavatest taimedest – kui ka kasutusviisidelt. Eeterlike õlidega võib lõhnastada kehahooldustooteid, põletada neid aroomilampides, kasutada sisse hingamiseks mõeldud segudes. Mõnda neist võib määrida nahale ning toidukraadiga eeterlikke õlisid kasutatakse ka toidu maitsetsamiseks või seespidiselt. Kahe viimase moodusega soovitame olla ettevaatlikud ja konsulteerida professionaaliga, kuid teised kasutusviisid on ohutud ning juhinduda võib ainult oma haistmismeelest.
#000000
Mõne eeterliku õli lõhn on esmapilgul ebameeldiv. Öeldakse, et organism tunneb kõige rohkem puudust nendest omadustest, mida kandev õli meie jaoks kõige ebameeldivamalt lõhnab. Lohutuseks võib öelda, et õli lõhna maskeerimiseks võib seda kasutada koos teiste õlidega. Lisaks vähem tuntud õlide tutvustamisele katsume seekord anda ka juhiseid õlide omavahel kombineerimiseks.
#000001
Õli saadakse ka rohelisest mandariinist
#000002
Mandariini eeterlikku õli on kolme sorti – nö tavalisele lisaks ka kollast ja rohelist. Sort oleneb sellest, millises küpsusastmes viljast õli on destilleeritud. Kõigi kolme keemiline koostis ja seega ka omadused on erinevad.
#000003
Rohelisest mandariinist saadud õli lõhn on teravam ja mitte nii magus. Seda on hea kombineerida vetiveeria, mõruapelsini ja apelsiniga, see annab aroomisegudele tugevalt puuviljase noodi ja selgelt kõigist teistest erineva aroomi. Seda võib kasutada vannipommide ja vanniõlide, samuti kreemide, seepide ja küünalde lõhnastamiseks.
Omaduselt on roheline mandariin tsitruste eeterlikest õlidest kõige rahustavam, kuigi ka see on omamoodi ergutav. Roheline mandariin on sobilik nahale kandmiseks ning võib aidata akne korral. Roheline mandariin sobib lastele paremini kui tavaline mandariin.
#000004
Seeder on üks puidustest lõhnadest, mis aitavad ninakinnisuse ja köha korral. Lisaks mõjub seeder rahustavalt ning toob sügava ja rahuliku une. Seda võib kasutada lemmikloomade parasiiditõrjeks, samuti aitab see šampooni sisse segatuna kõõmast vabaneda.
#000006
Soojalt, hingamisteid avavalt ning kergelt puidusuitsuselt lõhnav seeder sobib segamiseks viirukipuu, sandlipuu, jasmiini, ilang-ilangi ja küpressiga. Paljud vanemad on leidnud, et küpressi ja seedri segu, millega enne uinumist kõhule massaaži tehakse, võib aidata laste öise voodimärgamise korral.
#000007
1999-2001 viidi läbi uuring, kus vaadeldi eeterlike õlide mõju aktiivsus- ja tähelepanuhäire (ADHD) korral. Leiti, et häid tulemusi annavad lavendel, Atlase seeder ning vetiveeria. Parima tulemuse saamiseks võib neile lisada veel viirukipuu, sandlipuu, tüümiani ja bergamoti eeterlikke õlisid ning saadud segu aroomilambis kasutada. Täpse retsepti eeterlike õlide segule leiate ingliskeelsest blogist The Hippy Homemaker.
#000008
Tärpentin on enim tuntud kui lahusti pintslite puhastamiseks. See on kergestisüttiv ning seda kasutatakse tihti eeterlike õlide turul esinevates pettustes. Tööstuslikul tärpentinil ja tärpentini eeterlikul õlil on aga ühine vaid algallikas.
#000009
Tärpentinivaik saadakse männiliste tüvest ja pungadest. Tööstuslik tärpentin on lahustite ja nafta derivaatide abil ekstraheeritud ja vedeldatud. Eeterlik õli on aga saadud auru destillatsiooni teel ühest kindlast männiliigist. Sel on palju häid omadusi, mida on inimese tarbeks kasutatud juba aastatuhandeid.
#000010
Nahale kantult annab tärpentin kohese soojendava efekti, mistõttu võib seda vähestes kogustes kasutada lihasmassaažiks mõeldud massaažiõlides. See võib aidata nii lihasvalude, liigesvalude kui ka närvivalude korral. Tärpentiniõli sisaldavad ravikreemid aitavad paljude hingamisteede haiguste korral. Lisaks on tärpentin ebameeldiv täidele – sel otstarbel kasutamiseks sega paar tilka tärpentini eeterlikku õli jojobaõliga ja määri peanahale.
#000011
Viirukit võib nii põletada kui ka nahale määrida
#000012
Viirukipuu eeterlikku õli saadakse viirukipuu (Boswellia carterii / Boswellia sacara) vaigust. Viiruk on stressivastase toimega, seda võib lisada vannitoodetele. Viiruk aitab hoida hormonaalset tasakaalu, tugevdada immuunsüsteemi ning toob rahuliku une. Uue tootena on Bio4You poes ka viirukipuu vaigutükikesed põletamiseks.
#000013
Vananemisvastase näoseerumi saamiseks lisa 100ml jojoba- või mõnele muule meeldivale baasõlile 20 tilka viirukipuu-, 10 tilka sidruni– ning 10 tilka lavendliõli.
#000014
Eeterlike õlide hind sõltub sellest, kui suurt kogust taime on vaja ühe milliliitri õli saamiseks. Väärtuslikke õlisid ei pruugi poodides kohapeal olemas olla, kuid kirjutades meie klienditeenindusele info@bio4you.eu on võimalik neid endale tellida.
#000015
Tähelepanu peab pöörama ka kogusele. Näiteks jasmiini ja roosi eeterlike õlide kogus on tavapärase 10ml või 15ml asemel 1ml. Võib tunduda, et sellest ei jätku eriti millekski, kuid eeterlikke õlisid doseeritakse tilkadena ja ühes milliliitris on umbes 20 tilka.
#000016
Kallimate õlide 1ml hulka kuuluvad kummel, jasmiin, roos ja sandlipuu.
#000017
Kummel on rahustav, sobib eelkõige lastele ja võib aidata jonnieas väikelapse viha- ja frustratsioonihoogude korral. Kummeli, mandariini, apelsini, patšuli ja ilang-ilangi segu sobib igapäevaselt kodu lõhnastama ning sel on kogu perele rahustav toime. Jasmiini lõhn mõjub erutavalt ja ergutavalt, see võib olla abiks depressiooni, PMSi ja menopausi sümptomite korral. Jasmiin on tugev afrodisiaakum. Väga väikesest kogusest piisab, et end sellega parfüümi asemel lõhnastada. Sandlipuu annab vaimse selguse, aitab võidelda depressiooniga ning parandada mälu. Roosiõli kasutatakse haavade ja armide raviks ning närvisüsteemi tugevdamiseks.
#000018
Bio4You poodides on olemas eeterlike õlide testrid, nii saate ise valida endale meeldiva lõhnaga õlid – veebis saad kogu tootevalikuga tutvuda siin. Meie pakutu on vaid murdosa aroomiteraapia võrratust maailmast, mille kohta on kirjutatud palju pakse raamatuid. Kindlasti võiks igas kodus olemas olla teepuu– ja lavendliõli, palju leiavad kasutust ka sidruni-, piparmündi– ja nelgiõli. Eeterlikud õlid ei ole mõeldud terviseprobleemide ravimiseks, kuid need võivad paranemisprotsessi toetada ning kui lisaks sellele levib toas meeldiv lõhn, tasub neid kindlasti proovida.
#000019
SUUR SPIKKER: Mis vahe on söögisoolal ja kosmeetilisel soolal?
8 moodust, kuidas sel aastal jõulud jätkusuutlikumaks muuta
PUHAS TOIT: Kuidas kasutada gluteenivaba sojajahu?
Juuksed korda taimepulbritega ja fütokosmeetikaga? Jah, see on võimalik!
#000021
PUHAS TOIT: Kuidas kasutada gluteenivaba sojajahu?
#000024
Juuksed korda taimepulbritega ja fütokosmeetikaga? Jah, see on võimalik!
#000025
SUUR SPIKKER: Mis vahe on söögisoolal ja kosmeetilisel soolal?
8 moodust, kuidas sel aastal jõulud jätkusuutlikumaks muuta
Aleppo seep – teene nii nahale kui ka keskkonnale
PUHAS TOIT: Kuidas kasutada gluteenivaba sojajahu?
Juuksed korda taimepulbritega ja fütokosmeetikaga? Jah, see on võimalik!
#000026